ลักษณะร้าน + บรรยากาศ 
ร้าน อ๋อง กาแฟโบราณ เป็นร้านขายเครื่องดื่มแบบโบราณใส่ถุงกระดาษที่มีเมนูให้เลือกมากมาย และผมบังเอิญผ่านไปเจอ เลยแวะชิมซะเลย
โดยร้านนั้นจะเป็นแผงลอยเล็กๆที่เปิดอยู่ข้างๆ 7-11 เป็นร้านที่สะอาดน่าเข้าร้านหนึ่งเลยทีเดียว และร้านนี้ขอบอกว่าคนเข้ามาซื้อไม่ขาดสายเลยด้วย

ที่ตั้งร้าน
ร้านตั้งอยู่ปากซอย รังสิต-นครนายก 16 (ฝั่งขาเข้าไปฟิวเจอร์)

เมนูเด่นและราคาโดยประมาณ
เมนูของร้านจะเป็นเมนูเครื่องดื่มประมาณ 15 ชนิด เมนูส่วนใหญ่ก็จะคล้ายกับเมนูเครื่องดื่มรถเข็นโบราณทั่วไป เช่น โอเลี้ยง ชาดำเย็น ชามะนาว กาแฟโบราณ โกโก้ เป็นต้น
ราคาเครื่องดื่มต่อถุงนั้นจะเป็นราคา 25 บาท ทุกรายการ

รสชาติเครื่องดื่ม
วันนี้คอชามะนาวอย่างผมก็สั่งชามะนาวเหมือนอย่างเช่นเคย ที่นี่เค้าจะชงสดและคั้นน้ำมะนาวออกจากลูกสดๆมาชงให้กินแล้ว ระหว่างชงมองไปแล้วรู้สึกได้เลยว่า ร้านนี้ต้องอร่อยแน่ๆ
และพอได้มาแล้วก็ไม่ทำให้ผิดหวังเลย ชามะนาวถุงนี้ทำออกมาได้รสชาติที่ลงตัว มีรสเปรี๊ยวนำนิดๆหวานตามหน่อยๆ กินแล้วสดชื่น และรสที่ไม่เข้มมากจนเกินไปทำให้ทานง่าย ไม่เลี่ยนคอ อร่อยปากเลยทีเดียว

สรุปโดยรวม (เต็ม 10)
ให้ 9.5 คะแนนครับ เพราะ รสชาติชามะนาวอร่อย ปริมาณเยอะ กินแล้วฟินได้นาน 555+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  21 / 11 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
